Абу Суфяьн бин Хьарб яхачо дувц, Иракъле яха паччахьас кхайкар дар шийга, ше къурайшити кираца волча хана. Шаме базара баьхка бар уж. Из фа ха ер аьлча, Пайхамарас машар баь ха ер из Абу Суфяьнац е къурайшитах бола мушрикашц е. Абу Суфяьн хьавер ший новкъосташцане имперотор волча, Илийя яха моттиге (къаьнар ц1и я из Иерусалима оалаш). Иракъалас хьабийхар уж, ший таржамхо хьавийхар, Румер эзди бола нах бар цун гонахь баг1аш, хаьттар цо: « Малаг1 ва шог1 эггара гаргаг1, пайхамар ва яхачун?». Абу Суфяьнас аьлар: « Эггара гарга цунна со ва». Т1аккха цо аьлар (Иракъалас): «Сона хьагарга воалаве из, амма новкъосте цун букъ т1ехьешка оттабе» ший таржамхочунг амар дар цо: « Даала царга, аз хаттараш дедда цу сагах (пайхамара), нагахь санна цо (Абу Суфяьнас) оапаш бувце хоам бебба оаш. Даьла дув буъ аз (Абу Суфяьнас йох из), оапаш бувца венавар со цунах (пайхамарах), нагахь санна сона эхь хийта децаре, цар цулт1ехьа со вувцаг вецаре оапаш бувцаш ва аьнна.